ועדת הפנים והגנת הסביבה, כנסת 24, פרוטוקול מספר 45, 2021-10-26 15:20

וליד טאהא: חברים, חזרנו.

וליד טאהא: יצאנו להפסקת רביזיה.

וליד טאהא: מדובר, כמובן בפרק ד' - בינוי ושיכון, התחדשות עירונית – בקשות לדיון מחדש על הסתייגויות להצעת החוק, של חברי הכנסת אורלי לוי אבקסיס ויצחק פינדרוס, ולטעמי גם חבר הכנסת בן גביר ביקש רביזיה, על-פי סעיף 115 לתקנון הכנסת.

וליד טאהא: חברי הכנסת שביקשו את הרביזיה לא הגיעו לדיון, אז הרביזיות שלהן נופלות, ואנחנו למעשה ניגשים להצבעה על החוק.

וליד טאהא: זה מה שנשאר לנו לעשות בעניין הזה, אחרי שסיימנו את כל הקטע של ההסתייגויות, ואחרי שהמגישים של הרביזיות לא הגיעו והרביזיה שלהם נפלה, אני מעמיד להצבעה את נוסח הצעת החוק כפי שהוקרא, כולל כל התיקונים שהוקראו.

וליד טאהא: מי בעד הצעת החוק?

וליד טאהא: הצבעה בעד החוק – 3 נגד – אין נמנעים - אין החוק התקבל.

וליד טאהא: אני קובע שהצעת החוק פרק ד' (בינוי ושיכון) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021, מ/1443 עברה בקריאה השנייה והשלישית.

וליד טאהא: תודה רבה לכולם.

שרון רופא אופיר: ברכות, ברכות, ברכות ליושב-ראש, ותודה ענקית.

זאב בנימין בגין: אני מבקש להודות ליושב-ראש על הניווט.

זאב בנימין בגין: שום דבר לא פשוט, אבל ידעת לאן אתה נכנס.

וליד טאהא: הכול בסדר, חבר הכנסת בני בגין.

וליד טאהא: אנחנו לומדים מהניסיון העשיר שלך.

וליד טאהא: חברת הכנסת אורלי לוי, קבענו ל-15:20 וכבר הספקנו להצביע על החוק כולו.

וליד טאהא: אז הגעת באיחור.

וליד טאהא: אני מודה לכם, הישיבה מעולה.